1.

Produkto apibūdinimo žymenys: 1.1. Produkto kategorija Produkto kategorija nurodoma Bendrijos taisykles atitinkančiais terminais, kurie tiksliausiai apibūdina produktą, pavyzdžiui: a) vynas, kuriam SKVN (SGN) nesuteikta; b) vynas iš vynuogių rūšių, kurioms SKVN (SGN) netaikoma; c) vynas, kuriam suteikta SKVN arba SGN; d) vynuogių misa; e) vynuogių misa vynui, kuriam suteikta SKVN; f) importuojamas vynas. 1.2. Vežant neišpilstytą vyną, nurodytą Reglamento (EB) Nr. 479/2008 IV priedo 1–9, 15 ir 16 dalyse, kartu su produkto apibūdinimo žymenimis pateikiami neprivalomi duomenys, minimi to Reglamento 60 straipsnyje, tačiau tokiu atveju jie turi būti pateikti arba juos ketinama pateikti etiketėje. 1.3. Vežant neišpilstytą vyną arba vyną induose, kurių nominalioji talpa yra 60 litrų arba mažesnė, alkoholio koncentracija ir tankis: a) faktinė alkoholio koncentracija vyne, išskyrus jaunus rauginamus vynus, arba visuminė koncentracija jauname rauginamame vyne ir rauginamoje vynuogių misoje turi būti išreikšta tūrio procentais, dešimtosiomis dalimis po kablelio; b) lūžio (refrakcinis) vynuogių misos rodiklis turi būti nustatomas taikant Bendrijos pripažintą matavimo būdą. Jis turi būti išreiškiamas potencialia alkoholio koncentracija tūrio procentais. Tokį žymenį galima pakeisti tankiu, išreikštu gramais kubiniame centimetre; c) šviežios vynuogių misos, kurios fermentavimasis sustabdytas įpilant alkoholio, tankis išreiškiamas gramais viename kubiniame centimetre, o faktinė šio produkto alkoholio koncentracija išreiškiama tūrio procentais, dešimtosiomis dalimis po kablelio; d) koncentruotos vynuogių misos, rektifikuotos koncentruotos vynuogių misos ir koncentruotų vynuogių sulčių cukraus kiekis išreiškiamas bendru cukraus kiekiu gramais litre ar kilograme; e) vynuogių išspaudų ir vyno nuosėdų faktinė alkoholio koncentracija (pasirinktinai), išreiškiama absoliutaus alkoholio litrais vienoje decitonoje (100 kg). Ši informacija nurodoma pasitelkus atitikties lenteles, kurių tinkamumą pripažįsta Bendrija ir kurios yra nurodytos analizės metodų taisyklėse. Nepažeidžiant tam tikriems vyno produktams apribojimus nustatančių Bendrijos nuostatų, yra taikomi toliau išvardyti leistini nuokrypiai: a) visuminei ar faktinei alkoholio koncentracijai: ± 0,2 tūrio proc. b) tankiui: šešių skaitmenų, apvalinant iki ketvirtojo skaitmens po kablelio (± 0,0006), c) cukraus kiekiui: ±3 %. 1.4. Kitos nuorodos vežant neišpilstytą vyną ir vynuogių misą: a) Vynuogių auginimo zona Vynuogių auginimo zona, iš kurios atvežtas produktas, nurodoma pagal Reglamento (EB) Nr. 479/2008 IX priedą, vartojant tokias santrumpas: A, B, CI, CII, C III a ir CIII b; b) Procesai, atlikti su vežamu produktu Procesai, atlikti su vežamu produktu, turi būti žymimi skaičiais skliausteliuose: 0 : produktui netaikytas nė vienas iš toliau nurodytų procesų, 1 : produktas sodrintas, 2 : produktas parūgštintas, 3 : produkto rūgštingumas sumažintas, 4 : produktas pasaldintas, 5 : produktas spirituotas distiliavimui, 6 : į produktą įmaišyta produkto, kurio kilmės geografinė vietovė nenurodyta aprašyme, 7 : į produktą įmaišyta produkto, pagaminto iš vynuogių veislės, nenurodytos aprašyme, 8 : į produktą įmaišyta kitų metų derliaus produkto, nenurodyto aprašyme, 9 : gaminat produktą naudoti ąžuolo gabalėliai, 10 : produktas pagamintas taikant naujas vyno gamybos technologijas, 11 : produkte sumažintas alkoholio kiekis, 12 : kiti procesai (nurodyti). Pavyzdžiai: a) jeigu B zonos kilmės vynas sodrintas, reikia žymėti B (1), b) jeigu C III b zonos kilmės vynuogių misa parūgštinta, reikia žymėti C III b (2). Kartu su produkto apibūdinimo informacija ten pat pateikiama informacija apie zoną, kurioje auginamos vynui gaminti skirtos vynuogės, ir atliktus procesus.